**Jani Miikka Henrik Hakanpää** (s. 31. maaliskuuta 1992 Kirkkonummi) on suomalainen jääkiekkopuolustaja, joka pelaa NHL-seura Dallas Starsissa. Isokokoinen Hakanpää on tunnettu useimmiten pelityyliltään fyysisenä puolustavana puolustajana, mutta hänen pelityylinsä muuttui kaudella 2017–2018 hyökkäävämpään suuntaan Oulun Kärppien päävalmentaja Mikko Mannerin hyökkäysvoittoisemman pelitavan myötä. Hakanpää kuului maailmanmestaruuden voittaneeseen Suomen joukkueeseen MM-kilpailuissa 2019.

Ura
---

### Seuraura

Hakanpää syntyi Kirkkonummella, mutta hän vietti lapsuutensa Helsingin Malminkartanossa. Hakanpää aloitti jääkiekkoilun Etelä-Vantaan Urheilijoissa ja hän siirtyi juniorina sittemmin Kiekko-Vantaaseen. Hakanpää voitti seurassa B-nuorten I-divisioonan pronssia vuonna 2009 ja hän oli samalla nostamassa Kiekko-Vantaata kaudeksi 2009–2010 SM-sarjaan, jolloin Hakanpää toimi myös joukkueen kapteenina. Hän oli sekä runkosarjassa että SM-karsinnoissa Kiekko-Vantaan tehokkain puolustaja. St. Louis Blues varasi Hakanpään neljännellä kierroksella 104. pelaajana NHL:n varaustilaisuudessa 2010. Hakanpäästä tuli Kiekko-Vantaan seurahistorian ensimmäinen seurasta NHL:ään varattu pelaaja.

Heinäkuussa 2010 Hakanpää teki kaksivuotisen SM-liigasopimuksen Espoo Bluesin kanssa. Hän pelasi kauden 2010–2011 suurimmaksi osaksi joukkueen A-nuorissa, joiden tehokkain puolustaja Hakanpää oli tehoilla 3+20=23. Hän sijoittui A-nuorten SM-liigan puolustajien pistepörssissä kahdeksanneksi Sportin Miika Koiviston kanssa. Hakanpää voitti myös Bluesin sisäisen tehotilaston lukemalla +18. Hän voitti A-nuorten SM-hopeaa keväällä 2011. Hakanpää ei pelannut kauden aikana vielä SM-liigassa, mutta miesten pelit tulivat tutuksi kahdeksan Mestis-ottelun verran alle 20-vuotiaiden maajoukkueesta.

Kausi 2011–2012 oli Hakanpään tulokaskausi SM-liigassa. Hän teki liigadebyyttinsä Bluesin kauden viidennessä ottelussa 24. syyskuuta 2011 ottelussa JYPiä vastaan, jossa Hakanpää sai jääaikaa 12 minuuttia ja 35 sekuntia. Liigauransa avausmaalin hän teki 17. marraskuuta 2011 Helsingin IFK:ta vastaan. Hakanpää palkittiin ottelun *Ilta-Sanomien* yhden tähden tähtipelaajana. Yhteensä hän teki kauden aikana SM-liigassa 41 runkosarjaottelussa tehot 5+7=12. Hakanpään kausi päättyi kuitenkin jo helmikuussa 2012 polvivammaan.

Toukokuussa 2012 Hakanpää teki kolmivuotisen tulokassopimuksen St. Louis Bluesin kanssa, mutta sopi samalla pelaavansa kauden 2012–2013 vielä Espoon Bluesissa. KHL-joukkue Amur Habarovsk varasi hänet 90. pelaajana toukokuussa 2012. Hakanpään toinen liigakausi osoittautui läpimurtokauden jälkeen pettymykseksi ja myös hänen kiekollinen varmuutensa heikkeni. Rikkonaisen kauden pelannut Hakanpää pelasi 34 runkosarjaottelua tehopistein 2+3=5. Bluesin kauden päätyttyä hän siirtyi maaliskuussa 2013 St. Louis Bluesin organisaatioon ja sen farmijoukkue Peoria Rivermenin vahvuuteen pelaamaan AHL:ää. Hakanpää pelasi siellä 14 runkosarjaottelua tehopistein 1+3=4.

Kaudeksi 2013–2014 Bluesin farmijoukkueeksi vaihtui Chicago Wolves. Hakanpään ensimmäinen kokonainen AHL-kausi toi 54 runkosarjaottelussa tehot 4+4=8 sekä kolmessa playoff-ottelussa yhden syöttöpisteen. Kevään 2014 pudotuspeleissä hän jakoi joukkueen sisäisen tehotilaston voiton Brent Regnerin ja Sebastian Wännströmin kanssa lukemalla +1. Kaudella 2014–2015 Hakanpää pelasi sekä Wolvesissa että ECHL-joukkue Quad City Mallardsissa.

Hakanpää palasi kaudeksi 2015–2016 Suomeen ja siirtyi kaksivuotisella sopimuksella Oulun Kärppiin, jota valmensi hänelle Bluesista tuttu Lauri Marjamäki. Hän oli joukkueen ainoa, joka pelasi runkosarjan kaikki 60 ottelua. Hakanpää voitti kauden päätteeksi SM-pronssia. Hän voitti kauden aikana myös Mestarien liigan hopeaa. Joulukuussa 2016 Hakanpää teki Kärppien kanssa kaksivuotisen jatkosopimuksen. Kaudella 2017–2018 hän nousi omien sanojensa mukaan fysiikkaharjoitteiden sekä Mikko Mannerin hyökkäysvoittoisen pelitavan myötä hyökkäävämmäksi puolustajaksi. Hakanpää kaksinkertaisti SM-liigan yhden kauden piste-ennätyksensä tehoilla 6+18=24 ja hän voitti liigan puolustajien tehotilaston lukemalla +28. Hakanpään kausi päättyi kuitenkin neljännessä finaaliottelussa vieraissa Tappara vastaan käsivamman vuoksi. Hän voitti kauden päätteeksi Suomenmestaruuden.

Kaudella 2018–2019 Hakanpää oli 11 osumallaan Kärppien eniten maaleja tehnyt puolustaja. Hän teki runkosarjassa kaikkiaan 23 tehopistettä. Hakanpää voitti taas SM-liigan puolustajien tehotilaston lukemalla +29. Hän jakoi myös pudotuspeleissä puolustajien tehotilaston voiton HPK:n Niklas Frimanin kanssa lukemalla +9. Hakanpää voitti kauden päätteeksi SM-hopeaa. Hän oli ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi, mutta palkinnon voitti lopulta kuitenkin Pelicansin Oliwer Kaski.

Heinäkuussa 2019 Hakanpää teki vuoden mittaisen, yksisuuntaisen ja 850 000 dollarin arvoisen NHL-sopimuksen Anaheim Ducksin kanssa. Syksyn 2019 harjoitusleirin päätteeksi seura kuitenkin asetti hänet siirtolistalle. Koska mikään toinen NHL-seura ei napannut Hakanpäätä vuorokauden kuluessa, Ducks lähetti hänet AHL-joukkue San Diego Gullsiin. Maaliskuussa 2020 Hakanpää nostettiin Ducksin NHL-vahvuuteen. Hän seurasi kaksi ottelua katsomosta, kunnes Hakanpää teki NHL-debyyttinsä 4. maaliskuuta 2020 vieraissa Colorado Avalanchea vastaan. Hän sai ottelussa jääaikaa 15.08 minuuttia. NHL-uransa avausmaalin Hakanpää teki viidennessä ottelussaan 11. maaliskuuta 2020 St. Louis Bluesia vastaan. Hänet valittiin ottelun kakkostähdeksi.

Toukokuussa 2020 Hakanpää teki Anaheim Ducksin kanssa vuoden mittaisen, yksisuuntaisen ja 750 000 dollarin arvoisen jatkosopimuksen.

Huhtikuussa 2021 Ducks kauppasi Hakanpään ja kuudennen kierroksen varausvuoron Carolina Hurricanesiin vaihdossa Haydn Fleuryyn.

Heinäkuussa 2021 Hakanpää solmi vapaana agenttina kolmevuotisen ja arvoltaan 4,5 miljoonan dollarin sopimuksen Starsin kanssa.

### Maajoukkueura

Hakanpää edusti Suomea MM-kilpailuissa vuonna 2019, jolloin hän voitti maailmanmestaruuden. Yhteensä Hakanpää on pelannut 19 A-maaottelua tehopistein 2+2=4. Hän teki A-maajoukkuedebyyttinsä Channel One Cupin Prahassa pelatussa avausottelussa 13. joulukuuta 2017 Tšekkiä vastaan. Hakanpää merkittiin Suomen seitsemänneksi puolustajaksi. Ensimmäisen A-maajoukkuemaalinsa hän teki Karjala-turnauksessa 11. marraskuuta 2018 Helsingin Hartwall Arenalla Ruotsia vastaan.

Hakanpää pelasi myös alle 20-vuotiaiden MM-kilpailuissa vuonna 2012, jolloin hän toimi Suomen varakapteenina. Vuotta aiemmin hän ja hyökkääjä Mika Partanen putosivat viimeisinä Suomen MM-leiriryhmästä.

Hakanpää pelasi myös alle 18-vuotiaiden MM-kilpailuissa vuonna 2010 voittaen pronssia. Hänet palkittiin turnauksessa Suomen parhaana puolustajana ja valittiin joukkueensa yhdeksi kolmesta parhaasta pelaajasta. Hakanpää valittiin myös Yhdysvaltoja vastaan pelatun välieräottelun päätteeksi Suomen ottelun parhaaksi pelaajaksi. Yhteensä hän on pelannut 44 nuorten ja kahdeksan poikien maaottelua. Hakanpää on toiminut sekä alle 19-vuotiaiden että alle 20-vuotiaiden maajoukkueen kapteenina.

Muuta
-----

Hakanpää harrasti myös 15-vuotiaaksi asti jalkapalloa. Hakanpää on kaksikielinen: hänellä on suomenkieliset vanhemmat ja on käynyt peruskoulun ruotsiksi Helsingissä: Kårböle lågstadium ja Munksnäs högstadium. Hän valmistui ylioppilaaksi Pohjois-Haagan yhteiskoulun urheilulukiosta. Hänen serkkunsa Rami Hakanpää on pelannut yli 300 jalkapallo-ottelua Veikkausliigassa ja esiintynyt myös jalkapallon A-maajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Kiekko-Vantaa | B-SM Q | 2 | 0 | 0 | 0 | 0 | – | – | – | – | – |
|  | Kiekko-Vantaa | B-I-div. | 2 | 0 | 1 | 1 | 2 | – | – | – | – | – |
| 2008–2009 | Kiekko-Vantaa | B-SM Q | 1 | 1 | 0 | 1 | 0 | – | – | – | – | – |
|  | Kiekko-Vantaa | B-I-div. | 9 | 2 | 4 | 6 | 14 | – | – | – | – | – |
| 2009–2010 | Kiekko-Vantaa | B-SM Q | 12 | 1 | 5 | 6 | 22 | – | – | – | – | – |  |  |  |  |  |  | U18 | 6 | 1 | 1 | 2 | 6 |
|  | Kiekko-Vantaa | B-SM | 23 | 2 | 12 | 14 | 49 | 3 | 0 | 1 | 1 | 4 |
| 2010–2011 | Suomi U20 | Mestis | 8 | 1 | 2 | 3 | 31 | – | – | – | – | – |
|  | Blues | A-SM | 36 | 3 | 20 | 23 | 61 | 7 | 3 | 0 | 3 | 10 |
| 2011–2012 | Blues | A-SM | 5 | 0 | 4 | 4 | 0 | – | – | – | – | – |  |  |  |  |  |  | JMM | 7 | 1 | 2 | 3 | 6 |
|  | Blues | SM-liiga | 41 | 5 | 7 | 12 | 30 | – | – | – | – | – |
| 2012–2013 | Blues | SM-liiga | 34 | 2 | 3 | 5 | 34 | – | – | – | – | – |
|  | Peoria Rivermen | AHL | 14 | 1 | 3 | 4 | 6 | – | – | – | – | – |
| 2013–2014 | Chicago Wolves | AHL | 54 | 4 | 4 | 8 | 33 | 3 | 0 | 1 | 1 | 0 |
| 2014–2015 | Chicago Wolves | AHL | 64 | 1 | 7 | 8 | 47 | 4 | 0 | 1 | 1 | 6 |
|  | Quad City Mallards | ECHL | 2 | 1 | 0 | 1 | 0 | – | – | – | – | – |
| 2015–2016 | Kärpät | SM-liiga | 60 | 1 | 11 | 12 | 40 | 14 | 1 | 5 | 6 | 8 |
| 2016–2017 | Kärpät | SM-liiga | 53 | 0 | 5 | 5 | 61 | 2 | 0 | 1 | 1 | 2 |
| 2017–2018 | Kärpät | SM-liiga | 58 | 6 | 18 | 24 | 44 | 16 | 3 | 4 | 7 | 18 | Kanada-malja |
| 2018–2019 | Kärpät | SM-liiga | 52 | 11 | 12 | 23 | 94 | 17 | 1 | 3 | 4 | 6 |  |  |  |  |  |  | MM | 10 | 1 | 1 | 2 | 4 |
| 2019–2020 | San Diego Gulls | AHL | 47 | 1 | 12 | 13 | 24 | – | – | – | – | – |
|  | Anaheim Ducks | NHL | 5 | 1 | 0 | 1 | 2 | – | – | – | – | – |
| 2020–2021 | Anaheim Ducks | NHL | 42 | 0 | 1 | 1 | 31 | – | – | – | – | – |
|  | Carolina Hurricanes | NHL | 15 | 2 | 1 | 3 | 4 | 11 | 0 | 0 | 0 | 4 |
| 2021–2022 | Dallas Stars | NHL | 80 | 4 | 8 | 12 | 43 | 7 | 0 | 2 | 2 | 4 |
| 2022–2023 | Dallas Stars | NHL | 82 | 6 | 10 | 16 | 60 | 15 | 1 | 1 | 2 | 16 |
| 6 kautta | yhteensä | SM-liiga | 198 | 25 | 56 | 81 | 303 | 49 | 5 | 13 | 18 | 34 |
| 4 kautta | yhteensä | NHL | 224 | 13 | 20 | 33 | 140 | 33 | 1 | 3 | 4 | 24 |
| 4 kautta | yhteensä | AHL | 179 | 7 | 26 | 33 | 110 | 7 | 0 | 2 | 2 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jani Hakanpää**.
* Jani Hakanpää The Internet Hockey Databasessa (englanniksi)
* Jani Hakanpää Eurohockey-sivustolla (englanniksi)
* Jani Hakanpää *Elite Prospects*. Everysport Media Group AB.  (englanniksi)

### Viitteet

1. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. OULU:
2. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  MTV Oy. Viitattu 2.6.2019.
3. ↑
4. 1 2 3 4 5 6 7 8 9 10  Jani Hakanpää *Elite Prospects*. Everysport Media Group AB.  (englanniksi)
5. 1 2  Arkimies, Tuomas: Kärppien voimanpesä harjoitteli itsensä SM-liigan huippupuolustajaksi – yksi testitulos kertoo kaiken oleellisen *is.fi*.  14.4.2018. Sanoma Media Finland Oy. Viitattu 2.5.2018.
6. 1 2  Ylimutka, Leena: Leijona-pakki Jani Hakanpää, 27, on kuin huippumalli: Jestas mikä komistus! *iltalehti.fi*.  27.5.2019. Alma Media Suomi Oy. Viitattu 27.9.2019.
7. ↑  Elite Prospects - Kiekko-Vantaa U18 *eliteprospects.com*. Everysport Media Group. Viitattu 8.5.2019. (englanniksi)
8. ↑  Rinne, Jorma: Bluesin Jani Hakanpää sai alkuoppinsa EVU:ssa *vantaansanomat.fi*.  19.10.2012. Etelä-Suomen Media Oy.  Arkistoitu 7.11.2014. Viitattu 7.11.2014.
9. 1 2  Puolustajalupaus Hakanpää Bluesin liigaryhmään *Jatkoaika.com*.  28.7.2011. Jatkoaika r.y. Viitattu 11.12.2011.
10. ↑  Elite Prospects - Jr. A SM-liiga Stats 2010-2011 *eliteprospects.com*. Everysport Media Group. Viitattu 8.5.2019. (englanniksi)
11. ↑  Elite Prospects - Blues U20 *eliteprospects.com*. Everysport Media Group. Viitattu 8.5.2019. (englanniksi)
12. ↑  Tilastot - Liiga *liiga.fi*.  24.9.2011. Jääkiekon SM-liiga Oy. Viitattu 11.12.2011.
13. ↑  Tilastot - Liiga *liiga.fi*.  17.11.2011. Jääkiekon SM-liiga Oy. Viitattu 11.12.2011.
14. ↑  Hurmerinta, Eero: Hakanpäälle komea avausosuma *Jatkoaika.com*.  17.11.2011. Jatkoaika r.y. Viitattu 11.12.2011.
15. ↑  Hakanpään kausi ohi *Jatkoaika.com*.  24.2.2012. Jatkoaika r.y. Viitattu 25.4.2012.
16. ↑  Jani Hakanpäälle NHL-sopimus *Jatkoaika.com*.  21.5.2012. Jatkoaika r.y. Viitattu 22.5.2012.
17. ↑  Blues Sign 2010 Pick Jani Hakanpaa *nhl.com/blues*.  21.5.2012. ST. LOUIS:  St. Louis Blues. Viitattu 22.5.2012. (englanniksi)
18. ↑  Hurmerinta, Eero: Bluesin pelaaja-arvostelut 2012-13 *Jatkoaika.com*.  7.9.2012. Jatkoaika r.y. Viitattu 26.3.2013.
19. ↑  Bluesin Hakanpää sai AHL-pestin *Jatkoaika.com*.  15.3.2013. Jatkoaika r.y. Viitattu 26.3.2013.
20. 1 2  Jani Hakanpää The Internet Hockey Databasessa (englanniksi)
21. ↑  Elite Prospects - Chicago Wolves *eliteprospects.com*. Everysport Media Group. Viitattu 8.5.2019. (englanniksi)
22. ↑  Kärpille kaksi vahvistusta Pohjois-Amerikasta *Jatkoaika.com*.  2.7.2015. Jatkoaika r.y. Viitattu 2.7.2015.
23. ↑  Elite Prospects - Kärpät *eliteprospects.com*. Everysport Media Group. Viitattu 8.5.2019. (englanniksi)
24. ↑  Kärpille tukku jatkosopimuksia *oulunkarpat.fi*.  14.12.2016. Oulun Kärpät Oy. Viitattu 14.12.2016.
25. ↑  Uusitalo, Heikki: Kärpille paha takaisku: Hakanpää jäi sivuun kesken neljännen finaalin *kaleva.fi*.  23.4.2018. Kaleva Oy. Viitattu 2.5.2018.
26. ↑  Elite Prospects - Kärpät *eliteprospects.com*. Everysport Media Group. Viitattu 8.5.2019. (englanniksi)
27. ↑  Elite Prospects - Liiga Stats 2018-2019 *eliteprospects.com*. Everysport Media Group. Viitattu 8.5.2019. (englanniksi)
28. ↑  Seppänen, Antti: Vuoden puolustaja 2019 – tässä Rautakallio-palkinnon äänestyksen kärki *liiga.fi*.  7.6.2019. Jääkiekon SM-liiga Oy. Viitattu 9.6.2019.
29. ↑  Ducks Sign Stolarz and Hakanpaa to Contracts *nhl.com/ducks*.  3.7.2019. Anaheim Ducks. Viitattu 3.7.2019. (englanniksi)
30. ↑  Yli-Mäenpää, Joni: Jani Hakanpäälle sopimus Ducksiin *Jatkoaika.com*.  3.7.2019. Jatkoaika r.y. Viitattu 3.7.2019.
31. ↑  Saastamoinen, Lauri: Kärppien suomalaistähden NHL:n valloitus meni heti metsään – seura pisti pihalle! *suomikiekko.com*.  26.9.2019. Nordic Sport Media. Viitattu 9.10.2019.
32. ↑  Ducks Announce Roster Moves with Opening Night Thursday *nhl.com/ducks*.  2.10.2019. Anaheim Ducks. Viitattu 9.10.2019. (englanniksi)
33. ↑  Nuutinen, Markus: Isoin odotuksin Pohjois-Amerikkaan lähtenyt MM-kultaleijona nostettiin vihdoin NHL:ään *suomikiekko.com*.  2.3.2020. Nordic Sport Media. Viitattu 5.3.2020.
34. ↑  Lehmola, Jussi: Anaheim Ducksissa debytoineen Hakanpään pitkä odotus palkittiin *nhl.com/fi*.  5.3.2020. National Hockey League. Viitattu 5.3.2020.
35. ↑  Anaheim Ducks - Colorado Avalanche - March 4th, 2020 *NHL.com*.  4.3.2020. National Hockey League. Viitattu 5.3.2020. (englanniksi)
36. ↑  St. Louis Blues - Anaheim Ducks - March 11th, 2020 *NHL.com*.  11.3.2020. National Hockey League. Viitattu 12.3.2020. (englanniksi)
37. ↑  Ducks Sign Djoos and Hakanpaa to One-Year Contract Extensions *nhl.com/ducks*.  6.5.2020. Anaheim Ducks. Viitattu 7.5.2020. (englanniksi)
38. ↑  Kuikka, Janne: Maailmanmestari Jani Hakanpää jatkaa Ducksin takalinjoilla − Sopimukselle yksisuuntainen jatko *Jatkoaika.com*.  7.5.2020. Jatkoaika r.y. Viitattu 7.5.2020.
39. ↑
40. ↑
41. ↑  Tilanne 27.5.2019
42. ↑  Channel One Cup 14.-17.12.2017, RUS 13.12.2017 *tilastopalvelu.fi*.  13.12.2017. Suomen Jääkiekkoliitto – Finlands Ishockeyförbund ry. Viitattu 18.12.2017.
43. ↑  Otteluseuranta *tilastopalvelu.fi*.  11.11.2018. Suomen Jääkiekkoliitto – Finlands Ishockeyförbund ry. Viitattu 12.11.2018.
44. ↑  Laine, Hannu: U20: Partanen ja Hakanpää putosivat nuorten MM-joukkueesta *Leijonat.fi*.  24.12.2010. Suomen Jääkiekkoliitto – Finlands Ishockeyförbund ry. Viitattu 11.12.2011. [vanhentunut linkki]
45. ↑  BEST PLAYERS PER GAME (pdf) *stats.iihf.com*.  23.4.2010. IIHF. Viitattu 14.12.2016. (englanniksi)
46. ↑  Från Kårböle till Kärpät – NHL nästa för Jani Hakanpää? *svenska.yle.fi*. Viitattu 24.2.2021. (ruotsiksi)
47. ↑  Harri Laiho: Ässien hyvästä ikäluokasta kasvoi kolme arvokisapelaajaa – Leijonat on muutenkin Suomen porilaisin maajoukkue *Satakunnan Kansa*. Viitattu 24.12.2023.

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen